O‘zbekiston Prezidenti Islom Karimov Rossiya prezidenti Vladimir Putinning taklifiga binoan 2015 yil 8 may kuni Moskva shahriga jo‘nab ketdi. Bu haqda O‘zA xabar bermoqda. Prezident Islom Karimov Ikkinchi jahon urushida fashizm ustidan qozonilgan G‘alabaning 70 yilligiga bag‘ishlangan tadbirlar doirasida Mustaqil Davlatlar Hamdo‘stligi davlat rahbarlarining uchrashuvida ishtirok etadi.